Kalifornia (hmlovina)

Hmlovina Kalifornia alebo NGC 1499 je emisná hmlovina nachádzajúca sa v súhvezdí Perzeus. Objavil ju Edward Emerson Barnard v roku 1884.

Vo svojích obrysoch sa táto hmlovina nápadne podobá Kalifornii na západnom pobreží Spojených štátov. Napriek tomu, že leží v súhvezdí Perzea, patrí táto hmlovina do ramena Orióna rovnako ako Slnko. Kalifornia je od nás vzdialená 1500 svetelných rokov a je dlhá zhruba 100 svetelných rokov. Je to typický príklad emisnej hmloviny, žiari totiž jasným červeným svetlom. K žiareniu ju pravdepodobne núti jasná, mladá, horúca modrastá hviezda zéta Persei (Menkib). Má však nízku plošnú jasnosť a opticky sa nedá zachytiť, ale možno ju zachytiť na snímkach s dlhou expozičnou dobou.

Súhvezdie Perzeus
Emisné hmloviny
NGC objekty
Astronomické objekty objavené v roku 1884